L 240/32 Jurnalul Oficial al Uniunii Europene 11.9.2009 (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 10 septembrie 2009 de recunoaştere, în principiu, a integralității dosarului prezentat pentru examinare detaliată în vederea posibilei includeri a substanței bixafen în anexa I la Directiva 91/414/CEE a Consiliului [notificată cu numărul C(2009) 6771] (Text cu relevanță pentru SEE) (2009/700/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fito- sanitar (!), în special articolul 6 alineatul (3), întrucât: (1) Directiva 91/414/CEE prevede elaborarea unei liste comunitare cu substanțe active a căror includere în produsele de protecție a plantelor este autorizată. (2) Bayer CropScience a înaintat autorităților din Regatul Unit, la 8 octombrie 2008, un dosar privind substanța activă bixafen, însoţit de o cerere în vederea obţinerii includerii acesteia în anexa I la Directiva 91/414/CEE. (3) Autorităţile Regatului Unit au informat Comisia că, în urma unei examinări preliminare, rezultă că dosarul privind substanța activă în cauză pare să îndeplinească cerințele în materie de date și de informații prevăzute în anexa II la Directiva 91/414/CEE. De asemenea, dosarul transmis îndeplineşte cerințele referitoare la date şi informații prevăzute în anexa III la Directiva 91/414/CEE în ceea ce priveşte un produs de protecție a plantelor care conține substanța activă în cauză. În conformitate cu dispozițiile articolului 6 alineatul (2) din Directiva () JO L 230, 19.8.1991, p. 1. 91/414/CEE, dosarul a fost transmis ulterior de către solicitantul în cauză Comisiei și celorlalte state membre şi a fost înaintat Comitetului permanent pentru lanţul alimentar și sănătatea animală. (4) Prin prezenta decizie, ar trebui să se confirme în mod oficial la nivel comunitar că dosarul este considerat ca îndeplinind, în principiu, cerințele referitoare la date şi informații menționate în anexa II și, cel puţin în cazul unui produs de protecție a plantelor care conține substanța activă în cauză, cerințele prevăzute în anexa III la Directiva 91/414/CEE. (5) Prezenta decizie nu ar trebui să aducă atingere dreptului Comisiei de a cere solicitantului să prezinte date sau informații suplimentare în scopul clarificării anumitor aspecte din dosar. (6) Măsurile prevăzute de prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Fără a aduce atingere articolului 6 alineatul (4) din Directiva 91/414/CEE, dosarul privind substanța activă care figurează în anexa la prezenta decizie și care a fost transmis Comisiei şi statelor membre în vederea includerii acestei substanțe în anexa I la directiva menţionată anterior îndeplineşte, în principiu, cerințele referitoare la date și informații prevăzute în anexa II la directiva respectivă.